เนื่องจากปัจจุบันข้าราชการและบุคลากร กทม. น่าจะมีปัญหาสุขภาพจิตอย่างปฏิเสธไม่ได้ เช่น ภาวะเครียดสะสม ไบโพลาร์ วิตกกังวล ภาวะบุคลิกภาพผิดปกติ ภาวะซึมเศร้า เป็นต้น ซึ่งมีทั้งที่รู้ตัวและคนที่ไม่รู้ตัวก็ไม่ได้รับการรักษาที่ถูกต้อง จึงส่งผลต่อการปฏิบัติในหน้าที่ บรรยากาศการทำงาน และเพื่อนร่วมงาม โดยเฉพาะอย่างยิ่งการให้บริการประชาชน ซึ่งดิฉันประสบกับตัวเองโดยตรง ดิฉันไม่โทษเจ้าหน้าที่ แต่เห็นใจเจ้าหน้าที่คนนั้นมากกว่าค่ะ เพราะดูจากแววตาเขาแล้ว เขาน่าจะแบกรับอะไรไว้มากมายจริงๆ
1. กทม. ต้องจัดให้มีหน่วยงานที่ดูแลเฝ้าระวัง ติดตาม และแก้ปัญหาสุขภาพจิตในข้าราชการและบุคลากร กทม. อย่างจริงจัง
2. กทม. ต้องจัดให้มีการตรวจคัดกรองปัญหาสุขภาพจิตในข้าราชการและบุคลากร กทม. เพื่อให้ผู้ที่มีปัญหาได้รับการรักษาอย่างถูกต้อง และกลับมาปฏิบัติงานได้อย่างมีประสิทธิภาพ
3. กทม ต้อง รณรงค์ สื่อสาร ประชาสัมพันธ์ สร้างความตระหนักให้ข้าราชการและบุคลากรเกี่ยวกับสุขภาพจิต ทั้งในมุมที่ตัวเองเป็นผู้ป่วย และการอยู่ร่วมกับผู้ป่วย การจัดการอารมณ์เพื่อประโยชน์ในการทำงานและให้บริการที่ดีกับประชาชน
4. กทม. เป็นหน่วยงานขนาดใหญ่ อาจจะไม่สามารถโอบรับจิตใจของข้าราชการและบุคลากรได้ทุกคน แต่อย่างน้อยขอให้มีพื้นที่ปลอดภัยเล็กๆในองค์กร ก่อนที่จะเกิดการสูญเสีย หรือเกิดความเสียหายเกิดขึ้น เพราะองค์กรหลงลืมปัญหาในมิตินี้ไป
ปล.กรุงเทพมหานครจะเป็นพื้นที่ปลอดภัยให้กับประชาชนได้อย่างไร หากข้าราชการและบุคลากร กทม.เอง ยังรู้สึกไม่ปลอดภัยทางใจในการทำงาน และเจ็บป่วยทางใจจากการทำงาน ดิฉันจึงขอเป็นกำลังใจให้เจ้าหน้าที่ที่รับเรื่องและดำเนินการในเรื่องนี้นะคะ ขอบพระคุณมากค่ะ 🙏🥰